Последование ко святому Причащению
Молиˆтвами святыˆх отеˆц наˆших, Гоˆсподи Иисуˆсе Христеˆ, Боˆже наш, помиˆлуй нас. Амиˆнь.
Слаˆва Тебеˆ, Боˆже наш, слаˆва Тебеˆ.
Царюˆ Небеˆсный, Утеˆшителю, Дуˆше иˆстины, И˜же вездеˆ сый и вся исполняˆяй, Сокроˆвище благиˆх и жиˆзни Подаˆтелю, приидиˆ и вселиˆся в ны, и очиˆсти ны от всяˆкия сквеˆрны, и спасиˆ, Блаˆже, дуˆши наˆша. *
Святыˆй Боˆже, Святыˆй Креˆпкий, Святыˆй Безсмеˆртный, помиˆлуй нас. (Трижды.)
Слаˆва Отцуˆ, и Сыˆну, и Святоˆму Дуˆху, и ныˆне и приˆсно, и во веˆки векоˆв. Амиˆнь.
Пресвятаˆя Троˆице, помиˆлуй нас; Гоˆсподи, очиˆсти грехиˆ наˆша; Владыˆко, простиˆ беззакоˆния наˆша; Святыˆй, посетиˆ и исцелиˆ неˆмощи наˆша, иˆмене Твоегоˆ раˆди.
Гоˆсподи, помиˆлуй. (Трижды.)
Слаˆва Отцуˆ, и Сыˆну, и Святоˆму Дуˆху, и ныˆне и приˆсно, и во веˆки векоˆв. Амиˆнь.
О˜тче наш, И˜же есиˆ на Небесеˆх! Да святиˆтся иˆмя Твоеˆ, да прииˆдет Цаˆрствие Твоеˆ, да буˆдет воˆля Твояˆ, яˆко на Небесиˆ, и на землиˆ. Хлеб наш насуˆщный даждь нам днесь; и остаˆви нам доˆлги наˆша, яˆкоже и мы оставляˆем должникоˆм наˆшим; и не введиˆ нас во искушеˆние, но избаˆви нас от лукаˆваго.
Гоˆсподи, помиˆлуй. (12 раз.)
Слаˆва Отцуˆ, и Сыˆну, и Святоˆму Дуˆху, и ныˆне и приˆсно, и во веˆки векоˆв. Амиˆнь.
Приидиˆте, поклониˆмся Цареˆви наˆшему Боˆгу.	(Поклон.)
Приидиˆте, поклониˆмся и припадеˆм Христуˆ, Цареˆви наˆшему Боˆгу.
	(Поклон.)
Приидиˆте, поклониˆмся и припадеˆм Самомуˆ Христуˆ, Цареˆви и Боˆгу наˆшему.	(Поклон.)

Псалом 22-й
Госпоˆдь пасеˆт мя, и ничтоˆже мя лишиˆт. На меˆсте злаˆчне, таˆмо вселиˆ мя, на водеˆ покоˆйне воспитаˆ мя. Дуˆшу моюˆ обратиˆ, настаˆви мя на стезиˆ праˆвды, иˆмене раˆди Своегоˆ. А˜ще бо и пойдуˆ посредеˆ сеˆни смеˆртныя, не убоюˆся зла, яˆко Ты со мноˆю есиˆ; жезл Твой и паˆлица Твояˆ, та мя утеˆшиста. Уготоˆвал есиˆ предо мноˆю трапеˆзу сопротиˆв стужаˆющим мне, умаˆстил есиˆ елеˆом главуˆ моюˆ, и чаˆша Твояˆ упояваˆющи мя, яˆко держаˆвна. И миˆлость Твояˆ поженеˆт мя вся дни животаˆ моегоˆ, и еˆже вселиˆти ми ся в дом Госпоˆдень, в долготуˆ дний.
Псалом 23-й
Госпоˆдня земляˆ, и исполнеˆние еяˆ, вселеˆнная, и вси живуˆщии на ней. Той на моряˆх основаˆл юˆ есть, и на рекаˆх уготоˆвал юˆ есть. Кто взыˆдет на гоˆру Госпоˆдню? Илиˆ кто стаˆнет на меˆсте святеˆм Егоˆ? Неповиˆнен рукаˆма и чист сеˆрдцем, иˆже не прияˆт всуˆе дуˆшу своюˆ, и не кляˆтся леˆстию иˆскреннему своемуˆ. Сей прииˆмет благословеˆние от Гоˆспода, и миˆлостыню от Боˆга, Спаˆса своегоˆ. Сей род иˆщущих Гоˆспода, иˆщущих лицеˆ Боˆга Иаˆковля. Возьмиˆте вратаˆ княˆзи ваˆша, и возьмиˆтеся вратаˆ веˆчная, и вниˆдет Царь слаˆвы. Ктоˆ есть сей Царь слаˆвы? Госпоˆдь креˆпок и сиˆлен, Госпоˆдь сиˆлен в браˆни. Возьмиˆте вратаˆ княˆзи ваˆша, и возьмиˆтеся вратаˆ веˆчная, и вниˆдет Царь слаˆвы. Ктоˆ есть сей Царь слаˆвы? Госпоˆдь Сил, Той есть Царь слаˆвы.
Псалом 115-й
Веˆровах, теˆмже возглагоˆлах, аз же смириˆхся зелоˆ. Аз же рех во изступлеˆнии моеˆм: всяк человеˆк лож. Что воздаˆм Гоˆсподеви о всех, яˆже воздадеˆ ми? Чаˆшу спасеˆния приимуˆ, и иˆмя Госпоˆдне призовуˆ, молиˆтвы мояˆ Гоˆсподеви воздаˆм пред всеˆми людьмиˆ Егоˆ. Честнаˆ пред Гоˆсподем смерть преподоˆбных Егоˆ. О Гоˆсподи, аз раб Твой, аз раб Твой, и сын рабыˆни Твоеяˆ; растерзаˆл есиˆ уˆзы мояˆ. Тебеˆ пожруˆ жеˆртву хвалыˆ, и во иˆмя Госпоˆдне призовуˆ; молиˆтвы мояˆ Гоˆсподеви воздаˆм пред всеˆми людьмиˆ Егоˆ, во двоˆрех доˆму Госпоˆдня, посредеˆ тебеˆ, Иерусалиˆме.
Слаˆва Отцуˆ, и Сыˆну, и Святоˆму Дуˆху, и ныˆне и приˆсно, и во веˆки векоˆв. Амиˆнь.
Аллилуˆия, аллилуˆия, аллилуˆия, слаˆва Тебеˆ, Боˆже. (Трижды.)
И три поклона.

Тропари, глас 8-й
Беззакоˆния мояˆ преˆзри, Гоˆсподи, от Деˆвы рождеˆйся, и сеˆрдце моеˆ очиˆсти, храм тоˆ творяˆ пречиˆстому Твоемуˆ Теˆлу и Кроˆви, нижеˆ отриˆни менеˆ от Твоегоˆ лицаˆ, без числаˆ имеˆяй веˆлию миˆлость.
Слаˆва Отцуˆ, и Сыˆну, и Святоˆму Дуˆху.
Во причаˆстие святыˆнь Твоиˆх каˆко °дерзнуˆ°, недостоˆйный? А˜ще бо дерзнуˆ к Тебеˆ приступиˆти с достоˆйными, хитоˆн мя обличаˆет, яˆко несть вечеˆрний, и осуждеˆние исходаˆтайствую многогреˆшней душиˆ моеˆй. Очиˆсти, Гоˆсподи, сквеˆрну душиˆ моеяˆ, и спасиˆ мя, яˆко Человеколюˆбец.
°вниˆду°
И ныˆне и приˆсно, и во веˆки векоˆв. Амиˆнь.
Мноˆгая мноˆжества моиˆх, Богороˆдице, прегрешеˆний, к Тебеˆ прибегоˆх, Чиˆстая, спасеˆния треˆбуя: посетиˆ немощствуˆющую моюˆ дуˆшу, и молиˆ Сыˆна Твоегоˆ и Боˆга наˆшего даˆти ми оставлеˆние, яˆже содеˆях люˆтых, едиˆна Благословеˆнная.
[Во святую же и великую Четыредесятницу:
Егдаˆ слаˆвнии ученицыˆ на умовеˆнии веˆчери просвещаˆхуся, тогдаˆ Иуˆда злочестиˆвый сребролюˆбием недуˆговав омрачаˆшеся, и беззакоˆнным судияˆм Тебеˆ, праˆведнаго Судиюˆ, предаеˆт. Виждь, имеˆний рачиˆтелю, сих раˆди удавлеˆние употребиˆвша: бежиˆ несыˆтыя душиˆ, Учиˆтелю таковаˆя дерзнуˆвшия. И˜же о всех благиˆй Гоˆсподи, слаˆва Тебеˆ.]
Псалом 50-й
Помиˆлуй мя, Боˆже, по велиˆцей миˆлости Твоеˆй, и по мноˆжеству щедроˆт Твоиˆх очиˆсти беззакоˆние моеˆ. Наипаˆче омыˆй мя от беззакоˆния моегоˆ, и от грехаˆ моегоˆ очиˆсти мя; яˆко беззакоˆние моеˆ аз знаˆю, и грех мой предо мноˆю есть выˆну. Тебеˆ едиˆному согрешиˆх, и лукаˆвое пред Тобоˆю сотвориˆх; яˆко да оправдиˆшися во словесеˆх Твоиˆх, и победиˆши, внегдаˆ судиˆти Ти. Се бо, в беззакоˆниих зачаˆт есмь, и во гресеˆх родиˆ мя маˆти мояˆ. Се бо, иˆстину возлюбиˆл есиˆ; безвеˆстная и таˆйная премуˆдрости Твоеяˆ явиˆл ми есиˆ. Окропиˆши мя иссоˆпом, и очиˆщуся; омыˆеши мя, и паˆче снеˆга убелюˆся. Слуˆху моемуˆ даˆси раˆдость и весеˆлие; возраˆдуются коˆсти смиреˆнныя. Отвратиˆ лицеˆ Твоеˆ от грех моиˆх, и вся беззакоˆния мояˆ очиˆсти. Сеˆрдце чиˆсто созиˆжди во мне, Боˆже, и дух прав обновиˆ во утроˆбе моеˆй. Не отвеˆржи менеˆ от лицаˆ Твоегоˆ, и Дуˆха Твоегоˆ Святаˆго не отымиˆ от менеˆ. Воздаˆждь ми раˆдость спасеˆния Твоегоˆ, и Дуˆхом Владыˆчним утвердиˆ мя. Научуˆ беззакоˆнныя путеˆм Твоиˆм, и нечестиˆвии к Тебеˆ обратяˆтся. Избаˆви мя от кровеˆй, Боˆже, Боˆже спасеˆния моегоˆ; возраˆдуется языˆк мой праˆвде Твоеˆй. Гоˆсподи, устнеˆ моиˆ отвеˆрзеши, и устаˆ мояˆ возвестяˆт хвалуˆ Твоюˆ. Я˜ко аˆще бы восхотеˆл есиˆ жеˆртвы, даˆл бых уˆбо: всесожжеˆния не благоволиˆши. Жеˆртва Боˆгу дух сокрушеˆн; сеˆрдце сокрушеˆнно и смиреˆнно Бог не уничижиˆт. Ублажиˆ, Гоˆсподи, благоволеˆнием Твоиˆм Сиоˆна, и да созиˆждутся стеˆны Иерусалиˆмския. Тогдаˆ благоволиˆши жеˆртву праˆвды, возношеˆние и всесожегаˆемая; тогдаˆ возложаˆт на олтаˆрь Твой тельцыˆ.
Канон, глас 2-й
Песнь 1
Ирмоˆс: Грядиˆте, люˆдие, поиˆм песнь Христуˆ Боˆгу, раздеˆльшему моˆре, и настаˆвльшему люˆди, яˆже изведеˆ из рабоˆты егиˆпетския, яˆко прослаˆвися.
Припев: Сеˆрдце чиˆсто созиˆжди во мне, Боˆже, и дух прав обновиˆ во утроˆбе моеˆй.
Хлеб животаˆ веˆчнующаго да буˆдет ми Теˆло Твоеˆ святоˆе, благоутроˆбне Гоˆсподи, и честнаˆя Кровь, и недуˆг многообраˆзных исцелеˆние.
Припев: Не отвеˆржи менеˆ от лицаˆ Твоегоˆ, и Дуˆха Твоегоˆ Святаˆго не отымиˆ от менеˆ.
Осквернеˆн деˆлы безмеˆстными окаяˆнный, Твоегоˆ пречиˆстаго Теˆла и Божеˆственныя Кроˆве недостоˆин есмь, Христеˆ, причащеˆния, егоˆже мя сподоˆби.
Припев: Пресвятаˆя Богороˆдице, спасиˆ нас.
Землеˆ благаˆя, благословеˆнная Богоневеˆсто, клас прозяˆбшая неораˆнный и спасиˆтельный миˆру, сподоˆби мя сей ядуˆща спастиˆся.
Песнь 3
Ирмоˆс: На каˆмени мя веˆры утвердиˆв, разшириˆл есиˆ устаˆ мояˆ на врагиˆ мояˆ. Возвеселиˆ бо ся дух мой, внегдаˆ пеˆти: несть свят, яˆкоже Бог наш, и несть праˆведен паˆче Тебеˆ, Гоˆсподи.
Сеˆрдце чиˆсто созиˆжди во мне, Боˆже, и дух прав обновиˆ во утроˆбе моеˆй.
Слеˆзныя ми подаˆждь, Христеˆ, каˆпли, сквеˆрну сеˆрдца моегоˆ очищаˆющия: яˆко да благоˆю соˆвестию очищеˆн, веˆрою прихождуˆ и страˆхом, Владыˆко, ко причащеˆнию Божеˆственных Дароˆв Твоиˆх.
Не отвеˆржи менеˆ от лицаˆ Твоегоˆ, и Дуˆха Твоегоˆ Святаˆго не отымиˆ от менеˆ.
Во оставлеˆние да буˆдет ми прегрешеˆний пречиˆстое Теˆло Твоеˆ, и Божеˆственная Кровь, Дуˆха же Святаˆго общеˆние, и в жизнь веˆчную, Человеколюˆбче, и страстеˆй и скорбеˆй отчуждеˆние.
Пресвятаˆя Богороˆдице, спасиˆ нас.
Хлеˆба живоˆтнаго Трапеˆза Пресвятаˆя, свыˆше миˆлости раˆди сшеˆдшаго, и миˆрови ноˆвый живоˆт даюˆщаго, и менеˆ ныˆне сподоˆби недостоˆйнаго, со страˆхом вкусиˆти сегоˆ, и жиˆву быˆти.
Песнь 4
Ирмоˆс: Пришеˆл есиˆ от Деˆвы, не ходаˆтай, ни А˜нгел, но Сам, Гоˆсподи, воплоˆщся, и спасл есиˆ всегоˆ мя человеˆка. Тем зовуˆ Ти: слаˆва сиˆле Твоеˆй, Гоˆсподи.
Сеˆрдце чиˆсто созиˆжди во мне, Боˆже, и дух прав обновиˆ во утроˆбе моеˆй.
Восхотеˆл есиˆ, нас раˆди воплоˆщся, Многомиˆлостиве, заклаˆн быˆти яˆко овчаˆ, грех раˆди человеˆческих: теˆмже молюˆ Тя, и мояˆ очиˆсти согрешеˆния.
Не отвеˆржи менеˆ от лицаˆ Твоегоˆ, и Дуˆха Твоегоˆ Святаˆго не отымиˆ от менеˆ.
Исцелиˆ душиˆ моеяˆ яˆзвы, Гоˆсподи, и всегоˆ освятиˆ: и сподоˆби, Владыˆко, яˆко да причащуˆся таˆйныя Твоеяˆ Божеˆственныя веˆчери, окаяˆнный.
Пресвятаˆя Богороˆдице, спасиˆ нас.
Умиˆлостиви и мне Суˆщаго от утроˆбы Твоеяˆ, Владыˆчице, и соблюдиˆ мя несквеˆрна рабаˆ Твоегоˆ и непороˆчна, яˆко да приеˆм уˆмнаго биˆсера, освящуˆся.
Песнь 5
Ирмоˆс: Свеˆта Подаˆтелю и векоˆв Твоˆрче, Гоˆсподи, во свеˆте Твоиˆх повелеˆний настаˆви нас: раˆзве бо Тебеˆ иноˆго боˆга не знаˆем.
Сеˆрдце чиˆсто созиˆжди во мне, Боˆже, и дух прав обновиˆ во утроˆбе моеˆй.
Я˜коже предреˆкл есиˆ, Христеˆ, да буˆдет уˆбо худоˆму рабуˆ Твоемуˆ, и во мне пребуˆди, яˆкоже обещаˆлся есиˆ: се бо Теˆло Твоеˆ ям Божеˆственное, и пиюˆ Кровь Твоюˆ.
Не отвеˆржи менеˆ от лицаˆ Твоегоˆ, и Дуˆха Твоегоˆ Святаˆго не отымиˆ от менеˆ.
Слоˆве Боˆжий и Боˆже, угль Теˆла Твоегоˆ да буˆдет мне помрачеˆнному в просвещеˆние, и очищеˆние осквернеˆнной душиˆ моеˆй Кровь Твояˆ.
Пресвятаˆя Богороˆдице, спасиˆ нас.
Мариˆе, Маˆти Боˆжия, благоухаˆния честноˆе селеˆние, Твоиˆми молиˆтвами сосуˆд мя избраˆнный содеˆлай, яˆко да освящеˆний причащуˆся Сыˆна Твоегоˆ.
Песнь 6
Ирмоˆс: В беˆздне грехоˆвней валяˆяся, неизслеˆдную милосеˆрдия Твоегоˆ призываˆю беˆздну: от тли, Боˆже, мя возведиˆ.
Сеˆрдце чиˆсто созиˆжди во мне, Боˆже, и дух прав обновиˆ во утроˆбе моеˆй.
Ум, дуˆшу и сеˆрдце освятиˆ, Спаˆсе, и теˆло моеˆ, и сподоˆби неосуждеˆнно, Владыˆко, к страˆшным Таˆйнам приступиˆти.
Не отвеˆржи менеˆ от лицаˆ Твоегоˆ, и Дуˆха Твоегоˆ Святаˆго не отымиˆ от менеˆ.
Да быˆх устраниˆлся от страстеˆй, и Твоеяˆ благодаˆти имеˆл бы приложеˆние, животаˆ же утверждеˆние, причащеˆнием святыˆх, Христеˆ, Таˆин Твоиˆх.
Пресвятаˆя Богороˆдице, спасиˆ нас.
Боˆжие, Боˆже, Слоˆво Святоˆе, всегоˆ мя освятиˆ, ныˆне приходяˆщаго к Божеˆственным Твоиˆм Таˆйнам, Святыˆя Маˆтере Твоеяˆ мольбаˆми.
Кондак, глас 2-й
Хлеб, Христеˆ, взяˆти не преˆзри мя, Теˆло Твоеˆ, и Божеˆственную Твоюˆ ныˆне Кровь, пречиˆстых, Владыˆко, и страˆшных Твоиˆх Таˆин причастиˆтися окаяˆннаго, да не буˆдет ми в суд, да буˆдет же ми в живоˆт веˆчный и безсмеˆртный.
Песнь 7
Ирмоˆс: Теˆлу златоˆму премуˆдрыя деˆти не послужиˆша, и в плаˆмень саˆми поидоˆша, и боˆги их обругаˆша, средиˆ плаˆмене возопиˆша, и оросиˆ яˆ А˜нгел: услыˆшася ужеˆ уст ваˆших молиˆтва.
Сеˆрдце чиˆсто созиˆжди во мне, Боˆже, и дух прав обновиˆ во утроˆбе моеˆй.
Истоˆчник благиˆх, причащеˆние, Христеˆ, безсмеˆртных Твоиˆх ныˆне Таˆинств, да буˆдет ми свет, и живоˆт, и безстраˆстие, и к преспеˆянию же и умножеˆнию добродеˆтели Божеˆственнейшия ходаˆтайственно, едиˆне Блаˆже, яˆко да слаˆвлю Тя.
Не отвеˆржи менеˆ от лицаˆ Твоегоˆ, и Дуˆха Твоегоˆ Святаˆго не отымиˆ от менеˆ.
Да избаˆвлюся от страстеˆй, и врагоˆв, и нуˆжды, и всяˆкия скоˆрби, треˆпетом и любоˆвию, со благоговеˆнием, Человеколюˆбче, приступаˆяй ныˆне к Твоиˆм безсмеˆртным и Божеˆственным Таˆйнам, и пеˆти Тебеˆ сподоˆби: благословеˆн есиˆ, Гоˆсподи, Боˆже отеˆц наˆших.
Пресвятаˆя Богороˆдице, спасиˆ нас.
Спаˆса Христаˆ роˆждшая паˆче умаˆ, Богоблагодаˆтная, молюˆ Тя ныˆне, раб Твой, Чиˆстую нечиˆстый: хотяˆщаго мя ныˆне к пречиˆстым Таˆйнам приступиˆти, очиˆсти всегоˆ от сквеˆрны плоˆти и дуˆха.

Песнь 8
Ирмоˆс: В пещь оˆгненную ко отрокоˆм евреˆйским снизшеˆдшаго, и плаˆмень в роˆсу прелоˆжшаго Боˆга, поˆйте, делаˆ, яˆко Гоˆспода, и превозносиˆте во вся веˆки.
Сеˆрдце чиˆсто созиˆжди во мне, Боˆже, и дух прав обновиˆ во утроˆбе моеˆй.
Небеˆсных, и страˆшных, и святыˆх Твоиˆх, Христеˆ, ныˆне Таˆин, и Божеˆственныя Твоеяˆ и таˆйныя веˆчери, оˆбщника быˆти и менеˆ сподоˆби отчаˆяннаго, Боˆже Спаˆсе мой.
Не отвеˆржи менеˆ от лицаˆ Твоегоˆ, и Дуˆха Твоегоˆ Святаˆго не отымиˆ от менеˆ.
Под Твоеˆ прибеˆг благоутроˆбие, Блаˆже, со страˆхом зовуˆ Ти: во мне пребуˆди, Спаˆсе, и аз, яˆкоже рекл есиˆ, в Тебеˆ; се бо дерзаˆя на миˆлость Твоюˆ, ям Теˆло Твоеˆ и пиюˆ Кровь Твоюˆ.
Воздаˆждь ми раˆдость спасеˆния Твоегоˆ, и Дуˆхом Владыˆчним утвердиˆ мя.
Трепеˆщу, приеˆмля огнь, да не опалюˆся, яˆко воск и яˆко траваˆ. О˜ле страˆшнаго таˆинства! оˆле благоутроˆбия Боˆжия! Каˆко Божеˆственнаго Теˆла и Кроˆве бреˆние причащаˆюся, и нетлеˆнен сотворяˆюся?
Песнь 9
Ирмоˆс: Безначаˆльна Родиˆтеля Сын, Бог и Госпоˆдь, воплоˆщся от Деˆвы нам явиˆся, омрачеˆнная просветиˆти, собраˆти расточеˆнная: тем всепеˆтую Богороˆдицу величаˆем.
Сеˆрдце чиˆсто созиˆжди во мне, Боˆже, и дух прав обновиˆ во утроˆбе моеˆй.
Христоˆс есть, вкусиˆте и виˆдите: Госпоˆдь нас раˆди, по нам бо дреˆвле быˆвый, едиˆною Себеˆ принеˆс, яˆко приношеˆние Отцуˆ Своемуˆ, приˆсно закалаˆется, освящаˆяй причащаˆющияся.
Не отвеˆржи менеˆ от лицаˆ Твоегоˆ, и Дуˆха Твоегоˆ Святаˆго не отымиˆ от менеˆ.
Душеˆю и теˆлом да освящуˆся, Владыˆко, да просвещуˆся, да спасуˆся, да буˆду дом Твой причащеˆнием свящеˆнных Таˆин, живуˆщаго Тя имеˆя в себеˆ со Отцеˆм и Дуˆхом, Благодеˆтелю Многомиˆлостиве.
Воздаˆждь ми раˆдость спасеˆния Твоегоˆ, и Дуˆхом Владыˆчним утвердиˆ мя.
Я˜коже огнь да буˆдет ми, и яˆко свет, Теˆло Твоеˆ и Кровь, Спаˆсе мой, пречестнаˆя, опаляˆя грехоˆвное веществоˆ, сжигаˆя же страстеˆй теˆрние, и всегоˆ мя просвещаˆя, покланяˆтися Божествуˆ Твоемуˆ.
Пресвятаˆя Богороˆдице, спасиˆ нас.
Бог воплотиˆся от чиˆстых кровеˆй Твоиˆх, теˆмже всяˆкий род поеˆт Тя, Владыˆчице, уˆмная же мноˆжества слаˆвят, яˆко Тобоˆю яˆве узреˆша всеˆми Владыˆчествующаго, осуществоваˆвшагося человеˆчеством.
Затем:
Достоˆйно есть яˆко воиˆстинну блажиˆти Тя Богороˆдицу, Присноблажеˆнную, и Пренепороˆчную, и Маˆтерь Боˆга наˆшего. Честнеˆйшую Херувиˆм, и слаˆвнейшую без сравнеˆния Серафиˆм, без истлеˆния Боˆга Слоˆва роˆждшую, суˆщую Богороˆдицу Тя величаˆем. *
Святыˆй Боˆже, Святыˆй Креˆпкий, Святыˆй Безсмеˆртный, помиˆлуй нас. (Трижды.)
Слаˆва Отцуˆ, и Сыˆну, и Святоˆму Дуˆху, и ныˆне и приˆсно, и во веˆки векоˆв. Амиˆнь.
Пресвятаˆя Троˆице, помиˆлуй нас; Гоˆсподи, очиˆсти грехиˆ наˆша; Владыˆко, простиˆ беззакоˆния наˆша; Святыˆй, посетиˆ и исцелиˆ неˆмощи наˆша, иˆмене Твоегоˆ раˆди.
Гоˆсподи, помиˆлуй. (Трижды.)
Слаˆва Отцуˆ, и Сыˆну, и Святоˆму Дуˆху, и ныˆне и приˆсно, и во веˆки векоˆв. Амиˆнь.
О˜тче наш, И˜же есиˆ на Небесеˆх! Да святиˆтся иˆмя Твоеˆ, да прииˆдет Цаˆрствие Твоеˆ, да буˆдет воˆля Твояˆ, яˆко на Небесиˆ, и на землиˆ. Хлеб наш насуˆщный даждь нам днесь; и остаˆви нам доˆлги наˆша, яˆкоже и мы оставляˆем должникоˆм наˆшим; и не введиˆ нас во искушеˆние, но избаˆви нас от лукаˆваго.
Если праздник, тропарь праздника (см. с. ___).
Если воскресенье, тропарь воскресный по гласу (см. с. ___).
В остальных случаях:

Тропари, глас 6-й
Помиˆлуй нас, Гоˆсподи, помиˆлуй нас; всяˆкаго бо отвеˆта недоумеˆюще, сиюˆ Ти молиˆтву яˆко Владыˆце греˆшнии приноˆсим: помиˆлуй нас.
Слаˆва Отцуˆ, и Сыˆну, и Святоˆму Дуˆху.
Гоˆсподи, помиˆлуй нас, на Тя бо уповаˆхом; не прогнеˆвайся на ныˆ зелоˆ, нижеˆ помяниˆ беззакоˆний наˆших, но приˆзри и ныˆне, яˆко благоутроˆбен, и избаˆви ныˆ от враг наˆших: Ты бо есиˆ Бог наш, и мы люˆдие Твоиˆ, вси делаˆ рукуˆ Твоеˆю, и иˆмя Твоеˆ призываˆем.
И ныˆне и приˆсно, и во веˆки векоˆв. Амиˆнь.
Милосеˆрдия двеˆри отвеˆрзи нам, благословеˆнная Богороˆдице, надеˆющиися на Тя да не погиˆбнем, но да избаˆвимся Тобоˆю от бед: Ты бо есиˆ спасеˆние роˆда христиаˆнскаго.
Гоˆсподи, помиˆлуй. (40 раз.)
И поклоны, сколько хочешь.
И стихи:
Хотяˆ яˆсти, человеˆче, Теˆло Владыˆчне,
Страˆхом приступиˆ, да не опалиˆшися: огнь бо есть.
Божеˆственную же пияˆ Кровь ко общеˆнию,
Пеˆрвее примириˆся тя опечаˆлившим.
Таˆже дерзаˆя, таˆинственное браˆшно яждь.
Иные стихи:
Преˆжде причаˆстия страˆшныя жеˆртвы,
Животворяˆщаго Теˆла Владыˆчня,
Сим помолиˆся оˆбразом со треˆпетом:
Молитва 1-я, святого Василия Великого
Владыˆко Гоˆсподи Иисуˆсе Христеˆ, Боˆже наш, истоˆчниче жиˆзни и безсмеˆртия, всеяˆ тваˆри виˆдимыя и невиˆдимыя Содеˆтелю, безначаˆльнаго Отцаˆ соприсносуˆщный Сыˆне и собезначаˆльный, премноˆгия раˆди блаˆгости в послеˆдния дни в плоть оболкиˆйся, и распныˆйся, и погребыˆйся за ны неблагодаˆрныя и злонраˆвныя, и Твоеˆю Кроˆвию обновиˆвый растлеˆвшее грехоˆм естествоˆ наˆше, Сам, Безсмеˆртный Царюˆ, приимиˆ и моеˆ греˆшнаго покаяˆние, и приклониˆ уˆхо Твоеˆ мне, и услыˆши глагоˆлы мояˆ: согрешиˆх бо, Гоˆсподи, согрешиˆх на Неˆбо и пред Тобоˆю, и несмь достоˆин воззреˆти на высотуˆ слаˆвы Твоеяˆ: прогнеˆвах бо Твоюˆ блаˆгость, Твояˆ заˆповеди преступиˆв, и не послуˆшав Твоиˆх повелеˆний. Но Ты, Гоˆсподи, незлоˆбив сый, долготерпелиˆв же и многомиˆлостив, не преˆдал есиˆ мя погиˆбнути со беззакоˆньми моиˆми, моегоˆ всяˆчески ожидаˆя обращеˆния. Ты бо рекл есиˆ, Человеколюˆбче, пророˆком Твоиˆм: яˆко хотеˆнием не хощуˆ смеˆрти греˆшника, но еˆже обратиˆтися и жиˆву быˆти емуˆ *. Не хоˆщеши бо, Владыˆко, создаˆния Твоеˆю рукуˆ погубиˆти, нижеˆ благоволиˆши о погиˆбели человеˆчестей, но хоˆщеши всем спастиˆся, и в раˆзум иˆстины приитиˆ. Теˆмже и аз, аˆще и недостоˆин есмь Небесеˆ и землиˆ, и сеяˆ привреˆменныя жиˆзни, всегоˆ себеˆ повинуˆв грехуˆ, и сластеˆм порабоˆтив, и Твой оскверниˆв оˆбраз; но твореˆние и создаˆние Твоеˆ быв, не отчаяваˆю своегоˆ спасеˆния окаяˆнный, на Твоеˆ же безмеˆрное благоутроˆбие дерзаˆя, прихождуˆ. Приимиˆ уˆбо и менеˆ, Человеколюˆбче Гоˆсподи, яˆкоже блудниˆцу, яˆко разбоˆйника, яˆко мытаряˆ, и яˆко блуˆднаго, и возьмиˆ моеˆ тяˆжкое бреˆмя грехоˆв, грех взеˆмляй миˆра, и неˆмощи человеˆческия исцеляˆяй, труждаˆющияся и обременеˆнныя к Себеˆ призываˆяй и упокоеваˆяй, не пришеˆдый призваˆти праˆведныя, но греˆшныя на покаяˆние. И очиˆсти мя от всяˆкия сквеˆрны плоˆти и дуˆха, и научиˆ мя совершаˆти святыˆню во страˆсе Твоеˆм: яˆко да чиˆстым свеˆдением соˆвести моеяˆ, святыˆнь Твоиˆх часть приеˆмля, соединюˆся святоˆму Теˆлу Твоемуˆ и Кроˆви, и имеˆю Тебеˆ во мне живуˆща и пребываˆюща, со Отцеˆм и Святыˆм Твоиˆм Дуˆхом. Ей, Гоˆсподи Иисуˆсе Христеˆ, Боˆже мой, и да не в суд ми буˆдет причаˆстие пречиˆстых и животворяˆщих Таˆин Твоиˆх, нижеˆ да неˆмощен буˆду душеˆю же и теˆлом, от еˆже недостоˆйне тем причащаˆтися; но даждь ми даˆже до конеˆчнаго моегоˆ издыхаˆния неосуждеˆнно восприимаˆти часть святыˆнь Твоиˆх, в Дуˆха Святаˆго общеˆние, в напуˆтие животаˆ веˆчнаго, и во благоприяˆтен отвеˆт на Страˆшнем Судиˆщи Твоеˆм: яˆко да и аз со всеˆми избраˆнными Твоиˆми оˆбщник буˆду нетлеˆнных Твоиˆх благ, яˆже уготоˆвал есиˆ люˆбящим Тя, Гоˆсподи, в ниˆхже препрослаˆвлен есиˆ во веˆки. Амиˆнь.
Молитва 2-я, святого Иоанна Златоуста
Гоˆсподи Боˆже мой, вем, яˆко несмь достоˆин, нижеˆ довоˆлен, да под кров вниˆдеши храˆма душиˆ моеяˆ, занеˆже весь пуст и паˆлся есть, и не иˆмаши во мне меˆста достоˆйна, еˆже главуˆ подклониˆти; но яˆкоже с высотыˆ нас раˆди смириˆл есиˆ Себеˆ, смириˆся и ныˆне смиреˆнию моемуˆ; и яˆкоже восприяˆл есиˆ в вертеˆпе и в яˆслех безсловеˆсных возлещиˆ, сиˆце восприимиˆ и в яˆслех безсловеˆсныя моеяˆ душиˆ, и во осквернеˆнное моеˆ теˆло вниˆти; и яˆкоже не неудостоˆил есиˆ вниˆти, и свечеряˆти со греˆшники в домуˆ Сиˆмона прокажеˆннаго, таˆко извоˆли вниˆти и в дом смиреˆнныя моеяˆ душиˆ, прокажеˆнныя и греˆшныя; и яˆкоже не отриˆнул есиˆ подоˆбную мне блудниˆцу и греˆшную, пришеˆдшую и прикоснуˆвшуюся Тебеˆ, сиˆце умилосеˆрдися и о мне греˆшнем, приходяˆщем и прикасаˆющем Ти ся; и яˆкоже не возгнушаˆлся есиˆ сквеˆрных еяˆ уст и нечиˆстых, целуˆющих Тя, нижеˆ моиˆх возгнушаˆйся сквеˆрнших оˆныя уст и нечиˆстших, нижеˆ меˆрзких моиˆх и нечиˆстых устеˆн, и сквеˆрнаго и нечиˆстейшаго моегоˆ языˆка. Но да буˆдет ми угль пресвятаˆго Твоегоˆ Теˆла и честныˆя Твоеяˆ Кроˆве, во освящеˆние, и просвещеˆние, и здраˆвие смиреˆнней моеˆй душиˆ и теˆлу, во облегчеˆние тяˆжестей мноˆгих моиˆх согрешеˆний, в соблюдеˆние от всяˆкаго диаˆвольскаго деˆйства, во отгнаˆние и возбранеˆние злаˆго моегоˆ и лукаˆваго обыˆчая, во умерщвлеˆние страстеˆй, в снабдеˆние заˆповедей Твоиˆх, в приложеˆние Божеˆственныя Твоеяˆ благодаˆти, и Твоегоˆ Цаˆрствия присвоеˆние. Не бо яˆко презираˆяй прихождуˆ к Тебеˆ, Христеˆ Боˆже, но яˆко дерзаˆя на неизречеˆнную Твоюˆ блаˆгость; и да не на мноˆзе удаляˆяйся общеˆния Твоегоˆ, от мыˆсленнаго воˆлка звероуловлеˆн буˆду. Теˆмже молюˆся Тебеˆ: яˆко едиˆн сый Свят, Владыˆко, освятиˆ моюˆ дуˆшу и теˆло, ум и сеˆрдце, чревесаˆ и утроˆбы, и всегоˆ мя обновиˆ, и вкорениˆ страх Твой во удесеˆх моиˆх, и освящеˆние Твоеˆ неотъеˆмлемо от менеˆ сотвориˆ; и буˆди ми Помоˆщник и Застуˆпник, окормляˆя в миˆре живоˆт мой, сподобляˆя мя и одеснуˆю Тебеˆ предстояˆния, со святыˆми Твоиˆми, молиˆтвами и молеˆньми Пречиˆстыя Твоеяˆ Маˆтере, невещеˆственных Твоиˆх служиˆтелей и пречиˆстых Сил, и всех святыˆх, от веˆка Тебеˆ благоугодиˆвших. Амиˆнь.
Молитва 3-я, святого Симеона Метафраста
Едиˆне чиˆстый и нетлеˆнный Гоˆсподи, за неизречеˆнную миˆлость человеколюˆбия, наˆше все восприеˆмый смешеˆние от чиˆстых и деˆвственных кровеˆй паˆче естестваˆ Роˆждшия Тя, Дуˆха Божеˆственнаго нашеˆствием, и благоволеˆнием Отцаˆ присносуˆщнаго, Христеˆ Иисуˆсе, премуˆдросте Боˆжия, и миˆре, и сиˆло; Твоиˆм восприяˆтием животворяˆщая и спасиˆтельная страдаˆния восприеˆмый, Крест, гвоˆздия, копиеˆ, смерть, умертвиˆ мояˆ душетлеˆнныя страˆсти телеˆсныя. Погребеˆнием Твоиˆм аˆдова плениˆвый цаˆрствия, погребиˆ мояˆ благиˆми поˆмыслы лукаˆвая совеˆтования, и лукаˆвствия дуˆхи разориˆ. Триднеˆвным Твоиˆм и живоноˆсным Воскресеˆнием паˆдшаго праˆотца возстаˆвивый, возстаˆви мя грехоˆм попоˆлзшагося, оˆбразы мне покаяˆния предлагаˆя. Преслаˆвным Твоиˆм вознесеˆнием плотскоˆе обожиˆвый восприяˆтие, и сиеˆ десныˆм Отцаˆ седеˆнием почтыˆй, сподоˆби мя причаˆстием святыˆх Твоиˆх Таˆин деснуˆю часть спасаˆемых получиˆти. Сниˆтием Утеˆшителя Твоегоˆ Дуˆха сосуˆды чеˆстны свящеˆнныя Твояˆ ученикиˆ содеˆлавый, прияˆтелище и менеˆ покажиˆ Тогоˆ пришеˆствия. Хотяˆй паˆки приитиˆ судиˆти вселеˆнней праˆвдою, благоволиˆ и мне усреˆсти Тя на оˆблацех, Судиюˆ и Создаˆтеля моегоˆ, со всеˆми святыˆми Твоиˆми, да безконеˆчно славослоˆвлю и воспеваˆю Тя, со Безначаˆльным Твоиˆм Отцеˆм, и Пресвятыˆм, и Благиˆм, и Животворяˆщим Твоиˆм Дуˆхом, ныˆне и приˆсно, и во веˆки векоˆв. Амиˆнь.
Молитва 4-я, святого Иоанна Дамаскина
Владыˆко Гоˆсподи Иисуˆсе Христеˆ, Боˆже наш, едиˆне имеˆяй власть человеˆком оставляˆти грехиˆ, яˆко Благ и Человеколюˆбец, преˆзри мояˆ вся в веˆдении и не в веˆдении прегрешеˆния, и сподоˆби мя неосуждеˆнно причастиˆтися Божеˆственных, и преслаˆвных, и пречиˆстых, и животворяˆщих Твоиˆх Таˆин, не в тяˆжесть, ни в муˆку, ни в приложеˆние грехоˆв, но во очищеˆние, и освящеˆние, и обручеˆние буˆдущаго животаˆ и цаˆрствия, в стеˆну и поˆмощь, и в возражеˆние сопротиˆвных, во истреблеˆние мноˆгих моиˆх согрешеˆний. Ты бо есиˆ Бог миˆлости, и щедроˆт, и человеколюˆбия, и Тебеˆ слаˆву возсылаˆем, со Отцеˆм и Святыˆм Дуˆхом, ныˆне и приˆсно, и во веˆки векоˆв. Амиˆнь.
Молитва 5-я, святого Василия Великого
Вем, Гоˆсподи, яˆко недостоˆйне причащаˆюся пречиˆстаго Твоегоˆ Теˆла и честныˆя Твоеяˆ Кроˆве, и повиˆнен есмь, и суд себеˆ ям и пиюˆ, не разсуждаˆя Теˆла и Кроˆве Тебеˆ, Христаˆ и Боˆга моегоˆ, но на щедроˆты Твояˆ дерзаˆя, прихождуˆ к Тебеˆ реˆкшему: ядыˆй Моюˆ Плоть, и пияˆй Моюˆ Кровь, во Мне пребываˆет, и Аз в нем. Умилосеˆрдися уˆбо, Гоˆсподи, и не обличиˆ мя греˆшнаго, но сотвориˆ со мноˆю по миˆлости Твоеˆй; и да буˆдут ми святаˆя сияˆ во исцелеˆние, и очищеˆние, и просвещеˆние, и сохранеˆние, и спасеˆние, и во освящеˆние душиˆ и теˆла; во отгнаˆние всяˆкаго мечтаˆния, и лукаˆваго деяˆния, и деˆйства диаˆвольскаго, мыˆсленне во удесеˆх моиˆх деˆйствуемаго; в дерзновеˆние и любоˆвь, яˆже к Тебеˆ; во исправлеˆние житияˆ и утверждеˆние, в возращеˆние добродеˆтели и совершеˆнства; во исполнеˆние заˆповедей, в Дуˆха Святаˆго общеˆние, в напуˆтие животаˆ веˆчнаго, во отвеˆт благоприяˆтен на Страˆшнем Судиˆщи Твоеˆм: не в суд илиˆ во осуждеˆние.
Молитва 6-я, святого Симеона Нового Богослова
От сквеˆрных устеˆн, от меˆрзкаго сеˆрдца, от нечиˆстаго языˆка, от душиˆ осквернеˆны, приимиˆ молеˆние, Христеˆ мой, и не преˆзри моиˆх ни словеˆс, нижеˆ образоˆв, нижеˆ безстуˆдия. Даждь ми дерзновеˆнно глагоˆлати, яˆже хощуˆ, Христеˆ мой, паˆче же и научиˆ мя, чтоˆ ми подобаˆет твориˆти и глагоˆлати. Согрешиˆх паˆче блудниˆцы, яˆже увеˆде, где обитаˆеши, миˆро купиˆвши, прииˆде деˆрзостне помаˆзати Твоиˆ ноˆзе, Боˆга моегоˆ, Владыˆки и Христаˆ моегоˆ. Я˜коже оˆну не отриˆнул есиˆ пришеˆдшую от сеˆрдца, нижеˆ менеˆ возгнушаˆйся, Слоˆве: Твоиˆ же ми подаˆждь ноˆзе, и держаˆти, и целоваˆти, и струяˆми слеˆзными, яˆко многоцеˆнным миˆром, сияˆ деˆрзостно помаˆзати. Омыˆй мя слезаˆми моиˆми, очиˆсти мя иˆми, Слоˆве; остаˆви и прегрешеˆния мояˆ, и прощеˆние ми подаˆждь. Веˆси зол мноˆжество, веˆси и струˆпы мояˆ, и яˆзвы зриˆши мояˆ, но и веˆру веˆси, и произволеˆние зриˆши, и воздыхаˆние слыˆшиши. Не таиˆтся Тебеˆ, Боˆже мой, Твоˆрче мой, Избаˆвителю мой, нижеˆ каˆпля слеˆзная, нижеˆ каˆпли часть неˆкая. Несодеˆланное моеˆ виˆдесте оˆчи Твоиˆ, в книˆзе же Твоеˆй и ещеˆ несодеˆянная напиˆсана Тебеˆ суть. Виждь смиреˆние моеˆ, виждь труд мой елиˆк, и грехиˆ вся остаˆви ми, Боˆже всяˆческих: да чиˆстым сеˆрдцем, притреˆпетною мыˆслию, и душеˆю сокрушеˆнною, несквеˆрных Твоиˆх причащуˆся и пресвятыˆх Таˆин, иˆмиже оживляˆется и обожаˆется всяк ядыˆй же и пияˆй чиˆстым сеˆрдцем. Ты бо рекл есиˆ, Владыˆко мой: всяк ядыˆй Моюˆ Плоть, и пияˆй Моюˆ Кровь, во Мне уˆбо сей пребываˆет, в неˆмже и Аз есмь. И˜стинно слоˆво всяˆко Владыˆки и Боˆга моегоˆ: Божеˆственных бо причащаˆяйся и боготворяˆщих благодаˆтей, не уˆбо есмь едиˆн, но с Тобоˆю, Христеˆ мой, Свеˆтом трисоˆлнечным, просвещаˆющим мир. Да уˆбо не едиˆн пребуˆду кромеˆ Тебеˆ Живодаˆвца, дыхаˆния моегоˆ, животаˆ моегоˆ, раˆдования моегоˆ, спасеˆния миˆру. Сегоˆ раˆди к Тебеˆ приступиˆх, яˆкоже зриˆши, со слезаˆми, и душеˆю сокрушеˆнною, избавлеˆния моиˆх прегрешеˆний прошуˆ прияˆти ми, и Твоиˆх живодаˆтельных и непороˆчных Таˆинств причастиˆтися неосуждеˆнно, да пребуˆдеши, яˆкоже рекл есиˆ, со мноˆю треокаяˆнным; да не кромеˆ обреˆт мя Твоеяˆ благодаˆти, прелеˆстник восхиˆтит мя льстиˆвне, и прельстиˆв отведеˆт боготворяˆщих Твоиˆх словеˆс. Сегоˆ раˆди к Тебеˆ припаˆдаю, и теˆпле вопиюˆ Ти: яˆкоже блуˆднаго прияˆл есиˆ, и блудниˆцу пришеˆдшую, таˆко приимиˆ мя блуˆднаго и сквеˆрнаго, Щеˆдре. Душеˆю сокрушеˆнною, ныˆне бо к Тебеˆ приходяˆ, вем, Спаˆсе, яˆко иныˆй, яˆкоже аз, не прегрешиˆ Тебеˆ, нижеˆ содеˆя деяˆния, яˆже аз содеˆях. Но сиеˆ паˆки вем, яˆко не велиˆчество прегрешеˆний, ни грехоˆв мноˆжество превосхоˆдит Боˆга моегоˆ мноˆгое долготерпеˆние и человеколюˆбие краˆйнее; но миˆлостию состраˆстия теˆпле каˆющияся, и чиˆстиши, и свеˆтлиши, и свеˆта твориˆши причаˆстники, оˆбщники Божестваˆ Твоегоˆ содеˆловаяй незавиˆстно, и страˆнное и А˜нгелом, и человеˆческим мыˆслем, бесеˆдуеши им мноˆгажды, яˆкоже другоˆм Твоиˆм иˆстинным. Сияˆ деˆрзостна творяˆт мя, сияˆ вперяˆют мя, Христеˆ мой. И дерзаˆя Твоиˆм богаˆтым к нам благодеяˆнием, раˆдуяся вкуˆпе и трепеˆща, огнеˆви причащаˆюся, траваˆ сый, и страˆнно чуˆдо, орошаˆемь неопаˆльно, яˆкоже уˆбо купинаˆ дреˆвле неопаˆльне горяˆщи. Ныˆне благодаˆрною мыˆслию, благодаˆрным же сеˆрдцем, благодаˆрными удесыˆ моиˆми, душиˆ и теˆла моегоˆ, покланяˆюся, и величаˆю, и славослоˆвлю Тя, Боˆже мой, яˆко благословеˆна суˆща, ныˆне же и во веˆки.
Молитва 7-я, святого Иоанна Златоуста
Боˆже, ослаˆби, остаˆви, простиˆ ми согрешеˆния мояˆ, елиˆка Ти согрешиˆх, аˆще слоˆвом, аˆще деˆлом, аˆще помышлеˆнием, воˆлею илиˆ невоˆлею, раˆзумом илиˆ неразуˆмием, вся ми простиˆ, яˆко Благ и Человеколюˆбец, и молиˆтвами Пречиˆстыя Твоеяˆ Маˆтере, уˆмных Твоиˆх служиˆтелей и святыˆх Сил, и всех святыˆх, от веˆка Тебеˆ благоугодиˆвших, неосуждеˆнно благоволиˆ прияˆти ми святоˆе и пречиˆстое Твоеˆ Теˆло, и честнуˆю Кровь, во исцелеˆние душиˆ же и теˆла, и во очищеˆние лукаˆвых моиˆх помышлеˆний. Я˜ко Твоеˆ есть цаˆрство, и сиˆла, и слаˆва, со Отцеˆм и Святыˆм Дуˆхом, ныˆне и приˆсно, и во веˆки векоˆв. Амиˆнь.
Молитва 8-я, того же святого
Несмь довоˆлен, Владыˆко Гоˆсподи, да вниˆдеши под кров душиˆ моеяˆ; но понеˆже хоˆщеши Ты яˆко Человеколюˆбец жиˆти во мне, дерзаˆя приступаˆю; повелеваˆеши, да отвеˆрзу двеˆри, яˆже Ты едиˆн создаˆл есиˆ, и вниˆдеши со человеколюˆбием яˆкоже есиˆ, вниˆдеши и просвещаˆеши помрачеˆнный мой поˆмысл. Веˆрую, яˆко сиеˆ сотвориˆши: не бо блудниˆцу, со слезаˆми пришеˆдшую к Тебеˆ, отгнаˆл есиˆ; нижеˆ мытаряˆ отвеˆргл есиˆ покаˆявшася; нижеˆ разбоˆйника, познаˆвша Цаˆрство Твоеˆ, отгнаˆл есиˆ; нижеˆ гониˆтеля покаˆявшася остаˆвил есиˆ, еˆже бе: но от покаяˆния Тебеˆ пришеˆдшия вся в лиˆце Твоиˆх другоˆв вчиниˆл есиˆ, едиˆн сый благословеˆнный всегдаˆ, ныˆне и в безконеˆчныя веˆки. Амиˆнь.
Молитва 9-я, того же святого
Гоˆсподи Иисуˆсе Христеˆ, Боˆже мой, ослаˆби, остаˆви, очиˆсти и простиˆ ми греˆшному, и непотреˆбному, и недостоˆйному рабуˆ Твоемуˆ прегрешеˆния, и согрешеˆния, и грехопадеˆния мояˆ, елиˆка Ти от юˆности моеяˆ даˆже до настояˆщаго дне и часаˆ согрешиˆх: аˆще в раˆзуме и в неразуˆмии, аˆще в словесеˆх илиˆ деˆлех, илиˆ помышлеˆниих и мыˆслех, и начинаˆниих, и всех моиˆх чуˆвствах. И молиˆтвами безсеˆменно роˆждшия Тя, Пречиˆстыя и Приснодеˆвы Мариˆи, Маˆтере Твоеяˆ, едиˆныя непостыˆдныя надеˆжды и предстаˆтельства и спасеˆния моегоˆ, сподоˆби мя неосуждеˆнно причастиˆтися пречиˆстых, безсмеˆртных, животворяˆщих, и страˆшных Твоиˆх Таˆинств, во оставлеˆние грехоˆв и в жизнь веˆчную: во освящеˆние, и просвещеˆние, креˆпость, исцелеˆние, и здраˆвие душиˆ же и теˆла, и в потреблеˆние и всесовершеˆнное погублеˆние лукаˆвых моиˆх помыслоˆв, и помышлеˆний, и предприяˆтий, и нощныˆх мечтаˆний, теˆмных и лукаˆвых духоˆв. Я˜ко Твоеˆ есть цаˆрство, и сиˆла, и слаˆва, и честь, и поклонеˆние, со Отцеˆм и Святыˆм Твоиˆм Дуˆхом, ныˆне и приˆсно, и во веˆки векоˆв. Амиˆнь.
Молитва 10-я, святого Иоанна Дамаскина
Пред двеˆрьми храˆма Твоегоˆ предстоюˆ, и люˆтых помышлеˆний не отступаˆю; но Ты, Христеˆ Боˆже, мытаряˆ оправдиˆвый, и хананеˆю помиˆловавый, и разбоˆйнику раяˆ двеˆри отвеˆрзый, отвеˆрзи ми утроˆбы человеколюˆбия Твоегоˆ, и приимиˆ мя приходяˆща и прикасаˆющася Тебеˆ, яˆко блудниˆцу и кровоточиˆвую: оˆва уˆбо краˆя риˆзы Твоеяˆ коснуˆвшися, удоˆбь исцелеˆние прияˆт, оˆва же пречиˆстеи Твоиˆ ноˆзе удержаˆвши, разрешеˆние грехоˆв понесеˆ. Аз же окаяˆнный все Твоеˆ Теˆло дерзаˆя восприяˆти, да не опалеˆн буˆду; но приимиˆ мя, яˆкоже оˆныя, и просветиˆ мояˆ душеˆвная чуˆвства, попаляˆя мояˆ грехоˆвныя виныˆ, молиˆтвами безсеˆменно Роˆждшия Тя, и Небеˆсных Сил: яˆко благословеˆн есиˆ во веˆки векоˆв. Амиˆнь.
Молитва 11-я, святого Иоанна Златоуста
Веˆрую, Гоˆсподи, и исповеˆдую, яˆко Ты есиˆ воиˆстинну Христоˆс, Сын Боˆга живаˆго, пришеˆдый в мир греˆшныя спастиˆ, от ниˆхже пеˆрвый есмь аз. Ещеˆ веˆрую, яˆко сиеˆ есть саˆмое пречиˆстое Теˆло Твоеˆ, и сияˆ есть саˆмая честнаˆя Кровь Твояˆ. Молюˆся уˆбо Тебеˆ: помиˆлуй мя, и простиˆ ми прегрешеˆния мояˆ, воˆльная и невоˆльная, яˆже слоˆвом, яˆже деˆлом, яˆже веˆдением и невеˆдением, и сподоˆби мя неосуждеˆнно причастиˆтися пречиˆстых Твоиˆх Таˆинств, во оставлеˆние грехоˆв, и в жизнь веˆчную. Амиˆнь.
Приходя же причаститься, произноси мысленно
эти стихи Метафраста:
Се приступаˆю к Божеˆственному причащеˆнию.
Содеˆтелю, да не опалиˆши мя приобщеˆнием:
Огнь бо есиˆ, недостоˆйныя попаляˆяй.
Но уˆбо очиˆсти мя от всяˆкия сквеˆрны.

Затем:
Веˆчери Твоеяˆ таˆйныя днесь, Сыˆне Боˆжий, причаˆстника мя приимиˆ; не бо врагоˆм Твоиˆм таˆйну повеˆм, ни лобзаˆния Ти дам, яˆко Иуˆда, но яˆко разбоˆйник исповеˆдаю Тя: помяниˆ мя, Гоˆсподи, во Цаˆрствии Твоеˆм.
И стихи:
Боготворяˆщую Кровь ужасниˆся, человеˆче, зря:
Огнь бо есть, недостоˆйныя попаляˆяй.
Божеˆственное Теˆло и обожаˆет мя, и питаˆет:
Обожаˆет дух, ум же питаˆет страˆнно.
Потом тропари:
Усладиˆл мя есиˆ любоˆвию, Христеˆ, и измениˆл мя есиˆ Божеˆственным Твоиˆм рачеˆнием; но попалиˆ огнеˆм невещеˆственным грехиˆ мояˆ, и насыˆтитися еˆже в Тебеˆ наслаждеˆния сподоˆби, да ликуˆя возвеличаˆю, Блаˆже, два пришеˆствия Твояˆ.
Во свеˆтлостех святыˆх Твоиˆх каˆко вниˆду, недостоˆйный? А˜ще бо дерзнуˆ совниˆти в чертоˆг, одеˆжда мя обличаˆет, яˆко несть браˆчна, и свяˆзан извеˆржен буˆду от А˜нгелов. Очиˆсти, Гоˆсподи, сквеˆрну душиˆ моеяˆ, и спасиˆ мя, яˆко Человеколюˆбец.
Также молитву:
Владыˆко Человеколюˆбче, Гоˆсподи Иисуˆсе Христеˆ, Боˆже мой, да не в суд ми буˆдут Святаˆя сияˆ, за еˆже недостоˆйну ми быˆти: но во очищеˆние и освящеˆние душиˆ же и теˆла, и во обручеˆние буˆдущия жиˆзни и Цаˆрствия. Мне же, еˆже прилепляˆтися Боˆгу, блаˆго есть, полагаˆти во Гоˆсподе уповаˆние спасеˆния моегоˆ.
И снова:
Веˆчери Твоеяˆ таˆйныя днесь, Сыˆне Боˆжий, причаˆстника мя приимиˆ; не бо врагоˆм Твоиˆм таˆйну повеˆм, ни лобзаˆния Ти дам, яˆко Иуˆда, но яˆко разбоˆйник исповеˆдаю Тя: помяниˆ мя, Гоˆсподи, во Цаˆрствии Твоеˆм.